paragraph_text: Ovi se plastidi obično nalaze u obojenim organima biljaka kao što su plodovi i cvjetovi, kojima daju specifičnu boju. Možemo ih nać u plodovima naranče, limuna, rajčice, divlje ruže, te u cvjetovima žabnjaka i maslačka; osim toga susreću se rjeđe i u korijenju, kao npr. u repastom korijenu mrkve (Daucus Carota). Po ovoj posljednjoj biljci dobila je ime čitava skupina pigmenata karotinoidi, čiji se mnogi predstavnici nalaze u plastidima. Naročito su među njima česte narančastocrveni pigmenti karotinoidi, koji se gotovo uvijek nalaze u kromoplastima. Osim karotina u kromoplastima postoje i žuti pigmenti ksantofili.